בין היתר, ממלוק-נעמן משתתפת בפרויקט Malta Conferences Foundation, אשר הוקם לפני 13 שנה על ידי פרופסור . הפרויקט מאפשר מפגש בין מדענים מהמזרח התיכון יחד עם חתני פרס נובל, ליצירת שיתופי פעולה. המוזיאון לתרבויות הים התיכון במרסיי מציג בווידאו את תמונתה של ד"ר ממלוק - נעמן יחד עם עוד 8 נשים מארצות הים התיכון (לבנון, מצרים, אלג'יר תוניס, מרוקו, איטליה, יוון, סוריה ואיטליה), בנושא ה"אזרחות וזכויות אדם".
מחקרה.
ממלוק-נעמן עוסקת במחקר בהוראת מדעים, ובהנחיית סטודנטים לתארים מתקדמים בתחומים של: כימיה וסביבה; מהות המדע; ההיסטוריה של הכימיה; פיתוח הפעלה והערכה של תוכניות לימודים בכימיה; מעקב אחר התמקצעות מורי כימיה ומורים מובילים בפרט באמצעות מחקר פעולה; מעקב אחר קשיי למידה והמשגה של תלמידים כמו גם יחסם אל ומידת התעניינותם בלימודי הכימיה.
המאמרים המחקריים של הסטודנטים פורסמו בכתבי עת בינלאומיים לחינוך לכימיה ומדעים.
הממצאים על למידה ומוטיבציה של התלמידים מנחים אותה בתכנון ושינוי של תוכנית לימודים ותוכניות פיתוח מקצועי למורים למדעים ולכימיה. תוכניות אלה יישמה ד"ר ממלוק-נעמן וחקרה במסגרת התפתחות מקצועית של מורים לכימיה ולמדעים בארצות שונות ביניהן: ישראל, גאורגיה, גרמניה, סינגפור, טייוואן, יפן וכו'. המחקרים מבוססים הן על הוראה והן על למידה: תפיסות של התלמידים בנוגע ללימוד כימיה; מיומנויות ופעילויות מבוססות חקר – שאלת שאלות, השערות, ויכוח, ועוד, גישה היסטורית להוראת מדעים; או מורים מפתחים חומרי למידה; הוראה למידה בתרבויות שונות; נושאים רלוונטיים לכימיה, כמו חינוך לפיתוח בר-קיימא; הכלה וגיוון בהוראת הכימיה; חשיבה מערכתית בחינוך מדעי Systems Thinking.
פרסומים.
ממלוק-נעמן פרסמה מאמרים בכתבי עת בינלאומיים מובילים, ספר, ופרקים בספרים: 57 מאמרים; ספר בנושא התפתחות מקצועית של מורים בהוצאת RSC; 28 פרקים ספרים בנושאי מחקר של הוראה ולמידה של כימיה ומדעים; 3 ספרי לימוד וחומרי למידה בעברית; 16 פרקי ספרים במסגרת פרויקטים אירופאיים. להלן חלק מהפרסומים.
פרסומים נוספים.
ממלוק, ר. (1992). כימיה. אנציקלופדיה יבנה לרוס, בעריכת ד. טסלר, כרך 8 53-59
https://www.nli.org.il/he/books/NNL_ALEPH001266075/NLI
ממלוק, ר. (1992). נושאים שונים. נושאים שונים בכימיה. אנציקלופדיה אביב חדש, בעריכת יואב בן דב
https://www.nli.org.il/he/books/NNL_ALEPH001266075/NLI
חיים אישיים.
ממלוק-נעמן נשואה לפרופסור רון נעמן מהמחלקה לפיזיקה כימית במכון ויצמן למדע, ואם ל-3 בנים מנישואיה ליאיר ממלוק ז"ל. לרון 3 בנות ובן מנישואיו הקודמים. לרחל ורון 12 נכדים.
עמיר שאלתיאל
עמיר שאלתיאל (נולד ב-12 ביולי 1973) הוא איש עסקים ישראלי בתחום הנדל"ן, יו"ר קבוצת אלדר המחזיקה בחברות אלדר שיווק, מטרופוליס ואלדר השקעות. חבר ה-Executive Board של מכון ויצמן למדע. ייסד את ומכהן כיו"ר של Weizmann Vibe, מועדון דור ההמשך של אגודת הידידים, שעל חבריו נמנים יזמים, מנכ"לים ואנשי עסקים.
ביוגרפיה ופעילות עסקית.
עמיר שאלתיאל נולד וגדל בחולון. שירת כלוחם בחטיבת הצנחנים בגדוד 890. שאלתיאל הוא יו"ר קבוצת אלדר, הכוללת שיווק פרויקטי נדל"ן עבור עשרות חברות יזמיות בכל הארץ באמצעות חברת אלדר שיווק, יזום קבוצות רכישה בתחום המגורים והמשרדים, ייזום ובניה של פרויקטים להשכרה ארוכת טווח בתל אביב, עם אלפי יחידות בשלבים שונים של ביצוע ותכנון באזורי הביקוש באמצעות אלדר השקעות, ויזמות בתחום ההתחדשות העירונית במסגרת חברת מטרופוליס המנוהלת בשותפות עם קבוצות אלייד.
עם שחרורו מצה"ל, הצטרף לחברת אפריקה ישראל להשקעות כנציג מכירות זוטר והתקדם עד לתפקיד מנהל מכירות בחברה.
בשנת 1999, כשהוא בן 26, פרש והקים את אלדר שיווק נדל"ן, שהפכה למובילה בתחום. החברה משווקת מדי שנה אלפי יחידות דיור עבור חברות יזמיות בכל הארץ, ומנוהלת על ידי רוני כהן.
אלדר שיווק מדורגת על ידי BDI CODE כחברת שיווק הנדל"ן למגורים המובילה בישראל ובמהלך שנות פעילותה זכתה במספר פרסי אפ"י מטעם איגוד השיווק הישראלי. בשנת 2021 לאומי נכנס כשותף בקבוצת אלדר באמצעות זרוע ההשקעות הריאליות שלו, לאומי פרטנרס. העסקה בהיקף של 115 מיליון משקפת לקבוצה שווי של כ-200 מיליון שקל.
בשנת 2011 הקים את מטרופוליס בשותפות עם קבוצת אלייד. מטרופוליס עוסקת ביזמות בתחום ההתחדשות העירונית, אכלסה, בונה ומקדמת אלפי יחידות באזורי הביקוש. בפרויקטים שביצעה החברה נכללים פרויקט גרין פארק בתל אביב (447 יח"ד), מתחם מטרופוליס הרצליה (278 יח"ד – פרויקט פינוי בינוי הראשון בהרצליה) ומתחם מטרופוליס גבעתיים (200 יח"ד). החברה מנוהלת על ידי רו"ח אודי בלום.
בשנת 2013, הקים שאלתיאל את חברת אלדר השקעות, העוסקת בייזום פרויקטים בישראל ואירופה. פעילות החברה כוללת יזום קבוצות רכישה בתחום המגורים והמשרדים, ייזום ובנייה של פרויקטים להשכרה ארוכת טווח בתל אביב וייזום פרויקטים בהונגריה, בסלובקיה ועוד. בפרויקטים שביצעה החברה נכללים "עדן רמת גן" מגדל בן 34 קומות, "עדן בת ים" מגדל בן 45 קומות, "עדן כפר סבא" מגדל בן 17 קומות ועוד.
שאלתיאל דורג בשנים 2010–2011 ברשימת 40 הצעירים המבטיחים עד גיל 40 של העיתון גלובס, וגם ברשימת הצעירים המבטיחים של מגזין דה מרקר.
הוא נחשב למומחה בתחום הנדל"ן ומשמש כפרשן לתחום באמצעי התקשורת.
שאלתיאל הוא בעל תואר ראשון במנהל עסקים מהקריה האקדמית אונו בהצטיינות יתרה.
שאלתיאל נשוי ואב לארבעה ילדים ומתגורר בתל אביב.
יחסים מיוחדים (דיפלומטיה)
מערכת יחסים מיוחדת היא מערכת יחסים דיפלומטית חזקה וחשובה במיוחד. מונח זה משמש בדרך כלל להתייחסות למערכת היחסים ההיסטורית בין ארצות הברית לבריטניה. בשימוש המורחב שלה מחוץ לאנגלוספירה, הוא שימש גם לתיאור כל יחסי ארצות הברית–האיחוד האירופי ואת היחסים הבאים:
אלכסיי יארושבסקי
אלכסיי יארושבסקי (ברוסית: Алексей Ярошевский; נולד ב-13 ביוני 1984 במוסקבה) הוא כתב רוסי ברשת Russia Today, שנחשב לכתב הוותיק ביותר ברשת שעובד בה כבר 16 שנים. הוא משמש גם בתור הפרשן המרכזי של ליגת העל הרוסית בכדורגל בשפה האנגלית. קודם, שימש כראש לשכת Russia Today במזרח אירופה ולאחר מכן כפרשן הספורט של הערוץ והוא מנחה ברשת Okko Sport, בעלת זכויות השידור ברוסיה של משחקי הפרמייר ליג.
קריירה.
אביו של אלכסיי היה ניסיון של למעלה מ-45 שנה כעיתונאי, כמו גם דודו וסבו (שעבד בטלוויזיה כמעט 50 שנה). למעשה מילדותו רצה להיות עורך דין. בסופו של דבר, כשהיה צריך לבחור אוניברסיטה, החליט להיכנס לאוניברסיטה הלשונית הממלכתית במוסקבה. הוא חשב שלימוד שפות תמיד שימושי ועם ידע בשפות יוכל להתמקצע בתחומים שונים. בשנה השנייה נשלח להתמחות והוריו הציעו לו לעשות התמחות ברשת הטלוויזיה NTV, בה הם עבדו באותה תקופה, במחלקה הבינלאומית. לפני כן עבד ברשת REN TV כעורך אינטרנט, בתחילת שנות האלפיים.
אחרי שסיים את הלימודים באוניברסיטה, חודש וחצי לפני הסוף, הוריו סיפרו לו שערוץ טלוויזיה בינלאומי חדש בשם RT יוצא לדרך והם הציעו לשלוח קורות חיים. חודש לאחר מכן נקרא לראיון. הוא עבד שם זמן קצר כד שהוכנס לסגל הכתבים. יארושבסקי הצטרף לרשת RT בשנת 2005 והפך מאז לכתב הוותיק ביותר של הרשת, שעדיין עובד בה.
בשנת 2007 הוא יצר סרט תיעודי על צפון קוריאה. בשנים 2009–2012, שימש יארושבסקי כראש הלשכה של RT במזרח אירופה, שבסיסה בקייב שבאוקראינה. הוא כמעט נהרג במהלך דיווח על מהפכת יברומאידן. לאחר מכן נשלח להיות הכתב החדש של RT בניו יורק לפני שעבר לוושינגטון די.סי. בשנת 2015 והתמקד בדיווח חקירות עבור RT America בתחומי הסכנות הסביבתיות וסיפורים גאופוליטיים מרכזיים. במסגרת פרויקט ללימוד השפה האנגלית הוא מנחה את פרויקט "Speak Easy" מטעם רשת RT.
יארושבסקי היה מועמד לפרס אמי הבינלאומי מטעם RT והיה מועמד לפרסים בפסטיבל הטלוויזיה במונטה קרלו בשנת 2014 וזכה להכרה פעמיים בטקס פרסי המצוינות של AIB Media.
פרויקט הפסאז'ים
פרויקט הפסאז'ים (Der Passagenwerk) הוא ספר מעיזבונו של הפילוסוף ולטר בנימין. הוא קיבל את שמו מתופעה אדריכלית נפוצה בפריז של המאה התשע עשרה: מעבר בין שני בניינים שקורה כך שקירותיהם החיצוניים שימשו לו קירות פנימיים. הפסאז'ים היו זירה מרכזית למסחר ולבילוי, על כן הוא ראה בהם מקום טוב לחקור בו את תולדות הבורגנות הצרפתית בת הזמן. בנימין ראה בפרויקט הפסאז'ים את ספרו החשוב ביותר וכינה אותו "התיאטרון של כל מאבקי ורעיונותיי".
ההיסטוריה של הספר.